《四月十七日作花间集韦端己词云：四月十七，正是去年今日别君时 其一》
明代·王彦泓

记得西川韦相词，去年今日事堪思。人间刻骨难忘处，最是佯羞忍泪时。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。